CELEX: 32017D1518
Language: lt
Date: 1504137600000
Title: 2017 m. rugpjūčio 31 d. Komisijos sprendimas (ES) 2017/1518, kuriuo patvirtinamas Airijos dalyvavimas įgyvendinant Europos Parlamento ir Tarybos reglamentą (ES) 2017/353, kuriuo pakeičiami Reglamento (ES) 2015/848 dėl nemokumo bylų A ir B priedai

1.9.2017   
            
            
               LT
            
            
               Europos Sąjungos oficialusis leidinys
            
            
               L 226/30
            
         KOMISIJOS SPRENDIMAS (ES) 2017/1518
   2017 m. rugpjūčio 31 d.
   kuriuo patvirtinamas Airijos dalyvavimas įgyvendinant Europos Parlamento ir Tarybos reglamentą (ES) 2017/353, kuriuo pakeičiami Reglamento (ES) 2015/848 dėl nemokumo bylų A ir B priedai
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į Protokolą (Nr. 21) dėl Jungtinės Karalystės ir Airijos pozicijos dėl laisvės, saugumo ir teisingumo erdvės, pridėtą prie Europos Sąjungos sutarties ir Sutarties dėl Europos Sąjungos veikimo, ypač į jo 4 straipsnį,
   kadangi:
   
               (1)
            
            
               2017 m. birželio 7 d. Europos Komisijai adresuotame laiške Airija pranešė apie ketinimą pripažinti Europos Parlamento ir Tarybos reglamentą (ES) 2017/353 (1) ir jo laikytis;
            
         
               (2)
            
            
               Airijos dalyvavimas įgyvendinant pirmiau minėtą reglamentą nesiejamas su jokiomis konkrečiomis sąlygomis ir nereikalingos pereinamojo laikotarpio priemonės. Komisija pažymi, kad Europos Parlamento ir Tarybos reglamentas (ES) 2015/848 (2) Airijai yra privalomas ir su šiuo Airijos pranešimu susijusia priemone tik atnaujinamas to reglamento priedas, kuriame pateiktas nacionalinių nemokumo bylų sąrašas;
            
         
               (3)
            
            
               todėl Airijos dalyvavimas įgyvendinant Reglamentą (ES) 2017/353 turėtų būti patvirtintas;
            
         
               (4)
            
            
               tam, kad Airija Reglamentą dėl nemokumo bylų kartu su jo A priedu, pakeistu Reglamentu (ES) 2017/353, galėtų taikyti kuo greičiau, šis sprendimas turėtų įsigalioti kitą dieną po jo paskelbimo,
            
         PRIĖMĖ ŠĮ SPRENDIMĄ:
   1 straipsnis
   Airijos dalyvavimas įgyvendinant Reglamentą (ES) 2017/353 patvirtinamas.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2017 m. rugpjūčio 31 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  2017 m. vasario 15 d. Europos Parlamento ir Tarybos reglamentas (ES) 2017/353, kuriuo pakeičiami Reglamento (ES) 2015/848 dėl nemokumo bylų A ir B priedai (OL L 57, 2017 3 3, p. 19).
   
      (2)  2015 m. gegužės 20 d. Europos Parlamento ir Tarybos reglamentas (ES) 2015/848 dėl nemokumo bylų (OL L 141, 2015 6 5, p. 19).